## Uredba o izmjenama i dopunama Uredbe o ustrojavanju županijskih ureda

### NN 96/1997 (16.9.1997.), Uredba o izmjenama i dopunama Uredbe o ustrojavanju županijskih ureda

# **VLADA REPUBLIKE HRVATSKE**

Na temelju članaka 52. i 60. stavka 2. Zakona o sustavu državne uprave
("Narodne novine", broj 75/93), Vlada Republike Hrvatske je na sjednici
održanoj 11. rujna 1997. godine, donijela

## **UREDBU**

### **O IZMJENAMA I DOPUNAMA UREDBE O USTROJAVANJU ŽUPANIJSKIH UREDA**

Članak 1.

U Uredbi o ustrojavanju županijskih ureda ("Narodne novine", br. 116/93
i 23/96), u članku 2. stavak 3. mijenja se i glasi:

"Županijski uredi obavljaju poslove državne uprave na području županije,
utvrđenom Zakonom o područjima županija, gradova i općina u Republici Hrvatskoj
("Narodne novine", broj 10/97)."

Stavak 4. briše se.

Članak 2.

U članku 14. stavak 2. briše se.

Članak 3.

Članak 16. mijenja se i glasi:

"U ispostavama županijskih ureda, za obavljanje poslova državne uprave
iz djelokruga ureda, ustrojavaju se pododsjeci i odjeljci.

Izuzetno u ispostavama županijskih ureda u kojima nema uvjeta za ustrojavanje
pododsjeka ili odjeljka, mogu se predvidjeti i samostalni izvršitelji.

O organiziranju zajedničkog obavljanja općih, tehničkih i pomoćnih poslova
za ispostave svih županijskih ureda ustrojenih u istom mjestu, te o poštivanju
propisa o službenoj dužnosti i pravilima službe, brine se voditelj ispostave.

Voditelj ispostave je jedan od čelnika unutarnje ustrojstvene jedinice
iz ispostava županijskih ureda ustrojenih u tom mjestu, kojeg imenuje župan,
odnosno drugi službenik iz ispostava županijskih ureda kojeg imenuje župan,
ako u ispostavama županijskih ureda ustrojenih u tom mjestu nema unutarnjih
ustrojstvenih jedinica.

Za svoj rad, voditelj ispostave odgovoran je županu i pročelnicima županijskih
ureda.

Položaj voditelja ispostave razvrstava se u platne razrede kao:

- položaj pomoćnika pročelnika županijskih ureda, ako su u ispostavama
županijskih ureda ustrojenih u istom mjestu, ustrojeni pododsjeci;

- položaj predstojnika pododsjeka, ako u ispostavama županijskih ureda
ustrojenih u istom mjestu nema pododsjeka."

Članak 4.

Članak 17. mijenja se i glasi:

"U Zagrebačkoj županiji ustrojavaju se sljedeći županijski uredi i njihove
ispostave:

***1. Ured za gospodarstvo***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***3. Ured za rad, zdravstvo i socijalnu skrb***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***5. Ured za katastarsko-geodetske poslove***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***6. Ured za imovinsko-pravne poslove***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***7. Ured za statistiku***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Velikoj Gorici, Vrbovcu i Zaprešiću.

***8. Ured za opću upravu***

Ured ima ispostave u Dugom Selu, Ivanić-Gradu, Jastrebarskom, Samoboru,
Svetom Ivanu Zelini, Vrbovcu, Velikoj Gorici i Zaprešiću.

Za obavljanje poslova iz djelokruga županijskih ureda iz stavka 1. točke
1-8 ovoga članka, može se zaposliti do 374 državnih službenika."

Članak 5.

U članku 18. stavak 1. točka 4. mijenja se i glasi:

"Ured ima ispostave u Donjoj Stubici, Klanjcu, Pregradi, Zaboku i Zlataru."

U stavku 1. istoga članka u točkama 1.-9. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-9. ovoga članka, može se zaposliti do 246 državnih službenika."

Članak 6.

Članak 19. mijenja se i glasi:

"U Sisačko-moslavačkoj županiji ustrojavaju se sljedeći županijski uredi
i njihove ispostave:

***1. Ured za gospodarstvo***

Ured ima ispostave u Gvozdu, Kutini, Novskoj, Petrinji, Dvoru, Glini,
Hrvatskoj Kostajnici i Topuskom.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Kutini, Novskoj, Petrinji, Glini, Hrvatskoj Kostajnici
i Topuskom.

***3. Ured za rad, zdravstvo i socijalnu skrb***

Ured ima ispostave u Gvozdu, Kutini, Novskoj, Petrinji, Dvoru, Glini,
Hrvatskoj Kostajnici i Topuskom.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Hrvatskoj Kostajnici, Kutini, Novskoj, Petrinji,
Dvoru, Glini, Gvozdu i Topuskom.

***5. Ured za katastarsko-geodetske poslove***

Ured ima ispostave u Dvoru, Glini, Hrvatskoj Kostajnici, Kutini, Novskoj,
Petrinji i Topuskom.

***6. Ured za imovinsko-pravne poslove***

Ured ima ispostave u Dvoru, Glini, Gvozdu, Hrvatskoj Kostajnici, Kutini,
Novskoj, Petrinji i Topuskom.

***7. Ured za statistiku***

Ured ima ispostave u Dvoru, Glini, Hrvatskoj Kostajnici, Kutini, Novskoj,
Petrinji i Topuskom.

***8. Ured za opću upravu***

Ured ima ispostave u Dvoru, Glini, Gvozdu, Hrvatskoj Kostajnici, Kutini,
Novskoj, Petrinji i Topuskom.

Za obavljanje poslova iz djelokruga županijskih ureda iz stavka 1. točke
1.-8. ovoga članka, može se zaposliti do 357 državnih službenika."

Članak 7.

Članak 20. mijenja se i glasi:

"U Karlovačkoj županiji ustrojavaju se sljedeći županijski uredi i njihove
ispostave:

***1. Ured za gospodarstvo***

Ured ima ispostave u Dugoj Resi, Ogulinu, Ozlju, Slunju i Vojniću.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Dugoj Resi, Ogulinu, Ozlju, Slunju i Vojniću.

***3. Ured za rad, zdravstvo i socijalnu skrb***

Ured ima ispostave u Dugoj Resi, Ogulinu, Ozlju, Slunju i Vojniću.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Dugoj Resi, Ogulinu, Ozlju, Slunju i Vojniću.

***5. Ured za katastarsko-geodetske poslove***

Ured ima ispostave u Dugoj Resi, Ogulinu, Ozlju, Slunju i Vojniću.

***6. Ured za imovinsko-pravne poslove***

Ured ima ispostave u Dugoj Resi, Ogulinu, Ozlju i Slunju.

***7. Ured za statistiku***

Ured ima ispostave u Dugoj Resi, Ogulinu, Ozlju i Slunju.

***8. Ured za opću upravu***

Ured ima ispostave u Dugoj Resi, Ogulinu, Ozlju, Slunju i Vojniću.

Za obavljanje poslova iz djelokruga županijskih ureda iz stavka 1. točke
1.-8. ovoga članka, može se zaposliti do 269 državnih službenika."

Članak 8.

U članku 21. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 232 državnih službenika."

Članak 9.

U članku 22. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 183 državnih službenika."

Članak 10.

U članku 23. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 231 državnih službenika."

Članak 11.

U članku 24. stavak 1. u točkama 1.-10. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-10. ovoga članka, može se zaposliti do 527 državnih službenika."

Članak 12.

Članak 25. mijenja se i glasi:

"U Ličko-senjskoj županiji ustrojavaju se sljedeći županijski uredi
i njihove ispostave:

***1. Ured za gospodarstvo***

Ured ima ispostave u Brinju, Donjem Lapcu, Karlobagu, Lovincu, Otočcu,
Novalji, Senju, Perušiću, Korenici, Udbini i Vrhovinama.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Karlobagu, Lovincu, Novalji, Otočcu, Korenici i
Senju.

***3. Ured za rad, zdravstvo i socijalnu skrb***

Ured ima ispostave u Donjem Lapcu, Lovincu, Novalji, Otočcu, Korenici
i Senju.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Novalji, Otočcu, Korenici i Senju.

***5. Ured za katastarsko-geodetske poslove***

Ured ima ispostave u Donjem Lapcu, Lovincu, Novalji, Otočcu, Korenici
i Senju.

***6. Ured za turizam***

Ured ima ispostave u Novalji, Otočcu, Korenici i Senju.

***7. Ured za pomorstvo***

Ured ima ispostavu u Novalji.

***8. Ured za imovinsko-pravne poslove***

Ured ima ispostave u Donjem Lapcu, Lovincu, Novalji, Otočcu, Korenici,
Senju, Udbini i Vrhovinama.

***9. Ured za statistiku***

Ured ima ispostave u Novalji, Otočcu, Korenici i Senju.

***10. Ured za opću upravu***

Ured ima ispostave u Donjem Lapcu, Lovincu, Novalji, Otočcu, Senju,
Korenici i Udbini.

Za obavljanje poslova iz djelokruga županijskih ureda iz stavka 1. točke
1.-10. ovoga članka, može se zaposliti do 168 državnih službenika."

Članak 13.

U članku 26. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 167 državnih službenika."

Članak 14.

U članku 27. u točkama 1.-8. riječ "ispostave" zamjenjuje se riječju
"ispostavu", a riječi "i Našicama" brišu se.

U stavku 1. istoga članka u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 148 državnih službenika."

Članak 15.

U članku 28. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 193 državnih službenika."

Članak 16.

Članak 29. mijenja se i glasi:

"U Zadarskoj županiji ustrojavaju se slijedeći županijski uredi i njihove
ispostave:

***1. Ured za gospodarstvo***

Ured ima ispostave u Benkovcu, Biogradu na moru, Gračacu, Obrovcu i
Pagu.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Benkovcu, Biogradu na moru, Gračacu, Obrovcu i
Pagu.

***3. Ured za rad, zdravstvo i socijalnu skrb***

Ured ima ispostave u Benkovcu, Biogradu na moru, Gračacu, Obrovcu i
Pagu.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Benkovcu, Biogradu na moru, Gračacu, Obrovcu i
Pagu.

***5. Ured za katastarsko-geodetske poslove***

Ured ima ispostave u Benkovcu, Biogradu na moru, Gračacu, Obrovcu i
Pagu.

***6. Ured za turizam***

Ured ima ispostave u Benkovcu, Biogradu na moru, Gračacu, Obrovcu i
Pagu.

***7. Ured za pomorstvo***

Ured ima ispostavu u Biogradu na moru.

***8. Ured za imovinsko-pravne poslove***

Ured ima ispostave u Benkovcu, Biogradu na moru, Gračacu, Obrovcu i
Pagu.

***9. Ured za statistiku***

Ured ima ispostave u Benkovcu, Biogradu na moru, Gračacu, Obrovcu i
Pagu.

***10. Ured za opću upravu***

Ured ima ispostave u Benkovcu, Biogradu na moru, Gračacu, Obrovcu i
Pagu.

Za obavljanje poslova iz djelokruga županijskih ureda iz stavka 1. točke
1.-10. ovoga članka, može se zaposliti do 361 državnih službenika."

Članak 17.

U članku 30. u točkama 1.-8. nakon riječi "Đakovo" stavlja se zarez
i dodaju riječi: "Našicama".

U stavku 1. istoga članka u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 464 državnih službenika."

Članak 18.

Članak 31. mijenja se i glasi:

"U Šibensko-kninskoj županiji ustrojavaju se sljedeći županijski uredi
i njihove ispostave:

***1. Ured za gospodarstvo***

Ured ima ispostave u Drnišu, Kninu, Primoštenu, Skradinu, Vodicama i
Tisnom.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Drnišu i Kninu.

***3. Ured za rad, zdravstvo i socijalnu skrb***

Ured ima ispostave u Drnišu i Kninu.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Drnišu i Kninu.

***5. Ured za katastarsko-geodetske poslove***

Ured ima ispostave u Drnišu i Kninu.

***6. Ured za turizam***

Ured ima ispostave u Drnišu, Kninu, Vodicama, Primoštenu, Tisnom i Skradinu.

***7. Ured za pomorstvo***

Ured ima ispostavu u Tisnom.

***8. Ured za imovinsko-pravne poslove***

Ured ima ispostave u Drnišu i Kninu.

***9. Ured za statistiku***

Ured ima ispostave u Drnišu i Kninu.

***10. Ured za opću upravu***

Ured ima ispostave u Drnišu i Kninu.

Za obavljanje poslova iz djelokruga županijskih ureda iz stavka 1. točke
1.-10. ovoga članka, može se zaposliti do 210 državnih službenika."

Članak 19.

Članak 32. mijenja se i glasi:

"U Vukovarsko-srijemskoj županiji ustrojavaju se sljedeći županijski
uredi i njihove ispostave:

***1. Ured za gospodarstvo***

Ured ima ispostave u Iloku, Vinkovcima i Županji.

***2. Ured za prosvjetu, kulturu, informiranje, šport i tehničku
kulturu***

Ured ima ispostave u Iloku, Vinkovcima i Županji.

***3. Ured za rad, zdravstvo i socijalnu skrb***

Ured ima ispostave u Iloku, Vinkovcima i Županji.

***4. Ured za prostorno uređenje, stambeno-komunalne poslove, graditeljstvo
i zaštitu okoliša***

Ured ima ispostave u Iloku, Vinkovcima i Županji.

***5. Ured za katastarsko-geodetske poslove***

Ured ima ispostave u Iloku, Vinkovcima i Županji.

***6. Ured za imovinsko-pravne poslove***

Ured ima ispostave u Iloku, Vinkovcima i Županji.

***7. Ured za statistiku***

Ured ima ispostave u Iloku, Vinkovcima i Županji.

***8. Ured za opću upravu***

Ured ima ispostave u Iloku, Vinkovcima i Županji.

Za obavljanje poslova iz djelokruga županijskih ureda iz stavka 1. točke
1.-8. ovoga članka, može se zaposliti do 358 državnih službenika."

Članak 20.

U članku 33. stavak 1. u točkama 1.-10. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-10. ovoga članka, može se zaposliti do 669 državnih službenika."

Članak 21.

U članku 34. stavak 1. u točkama 1.-10. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-10. ovoga članka, može se zaposliti do 429 državnih službenika."

Članak 22.

U članku 35. stavku 1. u točki 4. riječi "Vela Luci" zamjenjuju se riječima
"Lastovu", a u točkama 8. i 10. riječi "Blatu" zamjenjuju se riječima "Lastovu".

U stavku 1. istoga članka u točkama 1.-10. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-10. ovoga članka, može se zaposliti do 307 državnih službenika."

Članak 23.

U članku 36. stavak 1. u točkama 1.-8. podstavak 2. briše se.

Iza stavka 1. dodaje se stavak 2. koji glasi:

"Za obavljanje poslova iz djelokruga županijskih ureda iz stavka 1.
točke 1.-8. ovoga članka, može se zaposliti do 140 državnih službenika."

Članak 24.

Župani su dužni uskladiti pravilnike o unutarnjem redu županijskih ureda
s odredbama ove Uredbe, najkasnije u roku 30 dana od dana njezinog stupanja
na snagu.

Pravilnikom iz stavka 1. ovoga članka, u okviru ukupno predviđenog broja
državnih službenika u županijskim uredima, utvrdit će se broj potrebnih
državnih službenika u pojedinom županijskom uredu.

Broj državnih službenika i namještenika ureda župana utvrđuje se Pravilnikom
o unutarnjem redu županijskih ureda, uz prethodno pribavljenu suglasnost
Ministarstva uprave.

Članak 25.

Državne službenike i namještenike iz ispostava županijskih ureda Ivanić
Grad, Vojnić, Donji Lapac, Korenica, Pag, Našice i Knin, koje su promjenom
područja ušle u sastav županijskih ureda Zagrebačke, Karlovačke, Ličko-senjske,
Zadarske, Osječko-baranjske i Šibensko-kninske županije, preuzet će županijski
uredi tih županija, danom stupanja na snagu ove Uredbe.

Preuzeti državni službenici i namještenici nastavljaju s radom na dosadašnjim
poslovima u ispostavama do donošenja rješenja o rasporedu na odgovarajuća
službenička odnosno radna mjesta, sukladno izmjenama i dopunama Pravilnika
o unutarnjem redu županijskih ureda.

Rješenja o rasporedu državnih službenika i namještenika iz prethodnog
stavka ovoga članka župani su dužni donijeti najkasnije u roku 30 dana
od dana stupanja na snagu izmjena i dopuna Pravilnika o unutarnjem redu
županijskih ureda.

Članak 26.

Županije iz članka 25. stavka 1. ove Uredbe preuzet će nekretnine, pokretnine,
financijska sredstva te prava i obveze ispostava županijskih ureda koje
preuzimaju, u sporazumu sa županijama od kojih se te ispostave županijskih
ureda preuzimaju, u roku od 60 dana od dana stupanja na snagu ove Uredbe.

Županijski uredi županija iz prethodnog stavka ovoga članka, zapisnički
će preuzeti arhivu, nedovršene predmete i ostalu dokumentaciju ispostava
županijskih ureda čije poslove preuzimaju, u roku od 60 dana od dana stupanja
na snagu ove Uredbe.

Članak 27.

Poslove u svezi obnove ratom razrušenih objekata koje obavljaju upravni
odjeli županija ustrojeni odlukama županijskih skupština, a radi ostvarenja
prava sukladno Zakonu o obnovi ("Narodne novine", br. 24/96, 54/96 i 27/96),
kao i nedovršene predmete, arhivu i ostalu dokumentaciju tih odjela, preuzet
će, u roku 60 dana od dana stupanja na snagu ove Uredbe, županijski uredi
za prostorno uređenje stambeno komunalne poslove, graditeljstvo i zaštitu
okoliša.

Županijski uredi iz stavka 1. ovoga članka mogu preuzeti djelatnike
upravnih odjela za poslove obnove čije su poslove preuzeli i postaviti
ih u odgovarajuća zvanja odnosno imenovati na položaje, sukladno odredbama
ove Uredbe i izmjenama i dopunama pravilnika o unutarnjem redu županijskih
ureda, u roku 60 dana od dana stupanja na snagu ove Uredbe.

Članak 28.

Do preuzimanja službenika, nedovršenih predmeta, arhive i ostale dokumentacije
temeljem članka 27. ove Uredbe, poslove obnove određene Zakonom o obnovi,
obavljat će dosadašnji upravni odjeli za obnovu.

Članak 29.

Nazivi županija u cijelom tekstu Uredbe mijenjaju se na način da se
riječ "županija" u odgovarajućem padežu stavi iza imena županije.

Članak 30.

Danom stupanja na snagu ove Uredbe prestaje važiti odredba članka 14.
Uredbe o načelima za unutarnje ustrojstvo i o radnom vremenu tijela državne
uprave ("Narodne novine", br. 37/94, 25/96).

Članak 31.

Ova Uredba stupa na snagu osmog dana od dana objave u "Narodnim novinama."

Klasa: 015-01/96-01/05
Urbroj: 5030107-97-5
Zagreb, 11. rujna 1997.

Predsjednik
**mr. Zlatko Mateša,** v. r.

Uredba, NN 96/1997-1506